**Η κοροϊδία του κ.Τσίπρα**

Ο κ. Τσίπρας ξαφνικά θυμήθηκε τις συστημικές τράπεζες και το εγκληματικό ΤΧΣ, το οποίο ωστόσο ο ίδιος συμφώνησε να συγχωνέψει στο Υπερταμείο του 3ου μνημονίου του. Το γιατί δεν το κατήργησε όσο κυβερνούσε ο ΣΥΡΙΖΑ το ΤΧΣ και το εγκληματικό καθεστώς με το οποίο το ελληνικό δημόσιο έχει την πλειοψηφία των μετοχών των συστημικών τραπεζών αλλά οι μετοχές αυτές δεν έχουν ψήφο, ο κ. Τσίπρας το απέδωσε στην τρόικα και τα μνημόνια.

Είναι βέβαια απορίας άξιο αφού ο ΣΥΡΙΖΑ ισχυρίζεται πως βγήκαμε από τα μνημόνια τον Αύγουστο του 2018 γιατί δεν το έπραξε μέχρι τον Ιούλιο του 2019; Η απάντηση του Προέδρου του ΣΥΡΙΖΑ είναι ακόμα πιο εξοργιστική, μιας και ισχυρίζεται πως σχεδίαζαν να το αλλάξουν σε "βάθος 8ετίας" και με το ελληνικό δημόσιο μάλιστα να ασκεί το δικαίωμα του σε μία μόνο από τις τέσσερις συστημικές τράπεζες.

Απέναντι στην κοροϊδία του κ. Τσίπρα, το ΜέΡΑ25 προτείνει εδώ και καιρό την άμεση κατάργηση του ΤΧΣ και τον δημόσιο έλεγχο των διοικητικών συμβουλίων των τεσσάρων συστημικών τραπεζών από μία Εθνική Εταιρεία Τραπεζικών Συμμετοχών.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**